LISA 3

Riigieelarvelise toetuse kasutamise lepingu juurde

**RIIGIEELARVELISE TOETUSE KASUTAMISE**

**TEGEVUS- JA TULEMUSARUANNE**

|  |  |
| --- | --- |
| **Lepingu nr:** | 7-42100-5 07.08.2023 |
| **Aruande esitaja:** | Vabaühenduste Liit, Triin Toomesaar |
| **Tegevuste läbiviimise aeg:** | 1. jaanuar 2023 – 31. detsember 2023 |
| **Aruande koostamise kuupäev:** | 15.01.2024 |

|  |
| --- |
| Kokkuvõtlik hinnang aruandeaastale. Järeldused ja plaanid järgmiseks aastaks, edaspidiseks. |
| 2023. aasta oli Vabaühenduste Liidu jaoks tegus ning enamiku seatud sihtide ja saavutustega võib rahule jääda. Esimestel kuudel oli fookuses võimekus, peamiselt juhtide oma: nii algas aasta juhtide kompetentside toetamiseks korraldatud talvekooliga. Sellele järgnenud kuudel keskendusime valimiste valvurite töö toetamisele ja koordineerimisele, et kampaaniad ikka hea tava järgiks. Valimiste aegu tõusis annetuste kogumine oluliseks teemaks, sest alustati uurimine võimaliku annetuste väärkasutuse osas ühingus Slava Ukraini. Kevadel toimus ka vabakonna foorum, kus vaatasime otsa erinevatele kodanikuühiskonna tuleviku stsenaariumitele. Veel lükkasime koos Rahvaülikoolide Liiduga käima ka kodaniku hariduse kursuse „[Kodaniku ABC](https://ngoee.sharepoint.com/:w:/g/Ea1YsKuckZlKqCArobmfViUBrhj33auMrFB73neti4L38w?e=d1IweG)”, mille tarbeks viisime läbi koolitajate koolituse ja ka ise vedasime üht Rahvaülikooli õpiringi. Suve lõppedes arutasime koos teiste ühingutega arvamusfestivalil vabatahtlike, kogukondade, läbipaistva ja kaasava riigivalitsemise teemadel. Arvamusfestivalil aitasime korraldada koos Siseministeeriumiga kahte arutelu; lisaks modereerisime, panustasime panelistidena ja mõtlesime publiku hulgast kaasa mitmekümnel arutelul. Ka levitasime infot meie liikmete ja laiemalt vabakonna [korraldatavate arutelude kohta.](https://heakodanik.ee/uudised/mida-kuulata-arvamusfestivalil-2023/) Augusti keskel kutsusime erinevad ühingud kokku suvekoolis huvikaitse ja muutuste juhtimise teemadel mõtteid vahetama. September algas suurejoonelise [AVP tippkohtumisega](https://riigikantselei.ee/valitsuse-too-planeerimine-ja-korraldamine/valitsuse-too-toetamine/avatud-valitsemise-partnerlus), kus ka vabakonnal oma aeg ja ruum(id) sisustada olid. Meie roll oli kodanikuühiskonna päeva korraldust koordineerida ja ülejäänud tippkohtumiste arutelude käigus ikka Eesti kodanikuühiskonna lippu lehvitada. Sügisel andsime koos HEAKiga uut hoogu vene keelt kõnelevatele ühingutele VNEFormati panustades. Aastale panid taas punkti juba viiendad annetamistalgud. Ning sügiseste tegemiste kõrval keskendus liit uue juhataja otsingutele ja 1. detsembrist võttiski juhataja rolli üle Triin Toomesaar. |

**TEGEVUSSUUND 1: TEADLIKUD JA AKTIIVSED ELANIKUD**

**Eesmärk 1: Eesti elanike kasvanud osalemine heategevuses**

|  |  |
| --- | --- |
| **Ülevaade oodatavate tulemuste saavutamisest** | |
| osakaal elanikest, kes on viimase 12 kuu jooksul osalenud vabatahtlikus tegevuses kõigist elanikest 49% -> püsib | Uuringuid vabatahtlikus tegevuses osalemise kohta Eestis ei tehtud, kuid [World Giving Index](https://www.cafonline.org/docs/default-source/about-us-research/wgi_report_2023_final.pdf?sfvrsn=402a5447_2)i andmetel (2023) osales vabatahtlikus tegevuses teadlikult 21% elanikest, kuid heategemises laiemalt osales 58% elanikest. Paikneme edetabelis 49. kohal, mis viitab jätkuvale kergele tõusule. |
| tulumaksusoodustusega ühenduste nimekirja kuulujatele tehtud annetuste kogusumma 41 mln € -> kasvab | 2022. a annetati tulumaksusoodustusega ühenduste nimekirja kuulujatele kokku (rekordilised) [96 miljonit eurot](https://epl.delfi.ee/artikkel/120251497/heategevuse-rekordaasta-eesti-vabauhendustele-annetati-mullu-peaaegu-sada-miljonit-eurot). Tulemust 2023. aastal ilmselt korrata ei õnnestunud, ent varasemale toetudes on põhjust eeldada, et ka 2023. a tulemus on vähemalt 2021. a seatud stardinäitaja ületanud. |
| regulaarne vabaühenduste kaasamise heade näidete kogumine, avaldamine ja levitamine | Tegime ja avaldasime loo [Tornimäe kooli](https://heakodanik.ee/uudised/kogukonna-ja-kohaliku-omavalitsuse-koostoo-tornimae/) muudatustega seotud koostööst KOVi ja kogukonna vahel, samuti kajastasime aasta küla [Kaerepere](https://heakodanik.ee/uudised/eesti-aasta-kulas-hoitakse-traditsioone-ja-voetakse-vastutust/) head näidet kogukonna tegutsemisest ning jagasime muljeid Kogukonnapraktika [koosloomeseminarist](https://heakodanik.ee/uudised/kogukonnapraktika-koosloomeseminar/) Saaremaa Gümnaasiumis, kus osalesid vabaühendused ja õpilased. Levitasime omakanalites teiste koostatud häid näiteid. [Kaasamisest](https://epl.delfi.ee/artikkel/120204636/kai-klandorf-kaasamisest-neil-harvadelgi-juhtumitel-kui-koik-ara-kuulatakse-soidab-poliitiline-tahe-ikka-ule) kirjutas Kai Klandorf näiteks 18.06 Eesti Päevalehes. |
| **Saavutatud mõju üldine kirjeldus ja kirjeldus eduindikaatorite kaudu** | |
| vabatahtlike osakaal 15–24 a elanikest 19% -> kasvab | Vabatahtliku tegevuse arendamiseks nõustame igapäevaselt organisatsioone ning kasvatame ja arendame võrgustikku. Vabatahtliku sõbra märgise arenguprogrammis alustasid 2023. aasta voorus viis organisatsiooni, kellest kahe otsesed sihtrühmad on noored. Üks oluline väljund noorte kaasamiseks on koostöö Kogukonnapraktika programmiga. Täpseid andmeid eelmise aasta osaluse kohta kogutud ei ole. |
| vabatahtlike osakaal 65-74 a elanikest 9% -> kasvab | Täpseid andmeid eelmise aasta kohta kogutud ei ole, kuid tehti palju tegevusi, mis olid suunatud just 60+ põlvkonna kaasamisele vabatahtlikku tegevusse. Aktiivsemad panustajad olid Külaliikumine Kodukant läbi Seltsiliste programmi, Kuldne Liiga ja vabatahtliku tegevuse võrgustik läbi temaatiliste koolituste ja töötubade. Kuldse Liiga abiga luuakse igasse KOVi eakate nõukogud, et eakate kaasamist ja kaasarääkimist toetada. |
| korduvate annetajate osakaal Eesti elanikest täpsustub -> kasvab | Annetuste kogujate võrgustiku püsiannetajate kaasamise ja hoidmise teemalised kohtumised panid aluse püsiannetajate kaasamise mõtestamisele annetusi koguvate organisatsioonide sees ning koostööle parimate praktikate jagamiseks. Võrgustiku liikmetelt on tulnud tagasiside, et teema vajab rohkem kajastamist, koostööd, heade näidete jagamist. Veel on ootus, et me koostaks olemasolevate andmete põhjal statistikat keskmisest püsiannetajast. Töö teemaga jätkub võrgustikus 2024. aastal. |
| **Ülevaade läbiviidud olulisematest tegevustest, mis toetasid oodatavate tulemuste saavutamist** (toimumise aeg, kulg, osalejad, olulisemad tähelepanekud, jms): | |
| Eesti elanike kasvav osalemine heategevuses on peamiselt seotud erinevate uute võimaluste loomise ja olemasolevate hoidmisega selleks. 2023. aasta vältel oli suurem tähelepanu annetuste kogumisel, sest erinevate skandaalide valguses oli tarvis teiste annetusi koguvate ühingute usaldusväärsust kaitsta. Selleks osales Vabaühenduste Liit sagedasti erinevate seisukohtade ja sõnavõttudega meedias, andsime raadio- ja teleintervjuusid ja selgitasime, miks täiendavad regulatsioonid organisatsioonidele pole tarvilikud. Tegime kommunikatsioonis tihedat koostööd annetuste kogujate võrgustiku liikmetega.  Vabatahtlike teema sai küll meedialt vähem tähelepanu, aga meilt järjepidevat arendustegevust see-eest küllaga. 2023. aasta fookuses oli suurem eakate kaasamine vabatahtlikeks. Selleks viisime koos teenusedisaineri ja tulevase käitumisteadlase Jane Oblikasega läbi võrgustiku valdkondlikes gruppides käitumist mõjutava katse. Katse on osa Oblikase lõputööst, mille valmimise järel saab sellest rohkem lugeda. Vabaühenduste Liit kaalub ka omal initsiatiivil loo kirjutamist.  Vabatahtliku sõbra märgi programmis alustas 5 organisatsiooni, kellega töötame kuni 2024. aasta kevadeni. Erinevatest kriisidest ajendatuna kohtuti erinevate siseturvalisuse valdkonna organisatsioonidega, et panna alus võimaliku kriisivabatahtlike andmebaasi loomisele. Plaanis on vastava lahendusega valmis saada hiljemalt detsembriks 2024. | |

**Eesmärk 2:** Eesti elanike tõusnud teadlikkus kodanikuühiskonna olemusest, selle organiseerumise võimalustest ja kodanikuühiskonnasosalemisest, sh rollist üksikisiku, kogukondlikul ja ühiskondlikul tasandil heaolu kujundamisel

|  |  |
| --- | --- |
| **Ülevaade oodatavate tulemuste saavutamisest** | |
| kasvanud teadlikkus ja oskused kodanikuühiskonna olemusest ja selle organiseerumise võimalustest (organiseerumise erinevad vormid ja tasandid) | Heakodanik.ee lehele on loodud eraldi leht „[Osalemisvõimalused](https://heakodanik.ee/osalemisvoimalused/)“, kus on kirjeldatud erinevaid võimalusi, kuidas kodanikuühiskonnas ja riigis kaasa lüüa. 2024. aastaks on plaanis osalemisvõimalusi tutvustada Facebooki postituste sarjas, samuti teemat käsitleda artiklites meedias. Olulist infoallikat kujutab endast ka mtyabi.ee lehekülg, mis on küll MAKide hallata, ent kus koostöiselt kajastuvad ka liidu sündmused. |
| kasvanud teadlikkus kodanikuühiskonna rollidest heaolu loomisel (märkaja ja eestkõneleja, kogukondliku ja ühiskondliku sidususe looja ning innovaator). | Oleme jaganud omakanalites infot erinevate kodanikuühiskonna tegemiste ja algatuste kohta, kutsunud üles tunnustama inimesi ja vabaühendusi erinevatel tunnustamistel, tähistanud mitmekesisuse kuud, kutsunud üles märkama valimiskampaaniates häid ja halbu tegemisi. |
| platvormi olemasolu vabatahtlike ja vabatahtlike kaasajate kokkuviimiseks | Vabatahtlikud.ee platvormi külastas eelmise aasta jooksul ca 23 000 kasutajat kokku rohkem kui 280 000 korral, mis on enam kui kaks korda suurem varasemaga võrreldes. Kuulutusi on platvormile lisatud 1054, millest viimase aasta jooksul on lisatud ligi kolmandik. Trend on selgelt kasvavas joones ja 2024. a loodame kasutajate arvu vähemalt kahekordistada. Varasemast pisut suuremat rõhku plaanime panna sotsiaalmeedia kanalitele, kus on tänaseks jälgijaid pisut alla 3000 kasutaja. |
| annetamistalgute toimumine | Annetamistalgud toimusid 28.11.23 fookusega üldisel heategevusel – raha, aja ja esemete annetamine. Püsib koostöö MAK-võrgustikega talgutel osalemise info levitamisel ning MAA keskkonnaga talgupäeva kommunikatsioonis. Annetamistalgud.ee läbis uuenduskuuri, mis suurendas liiklust talgulehel. Ka suurenes märgatavalt talguliste arv venekeelsel veebilehel tänu HEAKiga koostöös korraldatud venekeelsetele annetamisvaldkonna infotundidele. Talgulised kiitsid meeskonna kiiret reageerimist talguliste vajadustele ja iganädalaseid infotunde talgukorraldajatele, mis olid informatiivsed ja andsid võimaluse uutele talgulistele õppida juba varasemalt talgutel osalenute kogemustest. Veel kiideti uuendatud veebilehe kasutusmugavust, võimalust endiselt talgutest osa võtta (paljude jaoks on tegemist ainsa üleriigilise kampaaniaga aastas, kus osalemine on olemasolevate ressursside juures võimalik) võimalust omada oma isiklikku talgute alalehte. Meediakajastuste kaudu jõudsime u 2,5 miljoni kontaktini (meediamonitooringu andmed). Koostöös Kogukonnapraktikaga toimus ka pilootüritus Saaremaa Gümnaasiumis, tutvustamaks gümnaasiuminoortele viise, kuidas kodanikuühiskonnas kaasa lüüa. Ürituse tulemusel lisasid end talgukaardile Saaremaa Toidupank ja veel mõned piirkondlikud toidupangad. |
| **Saavutatud mõju üldine kirjeldus ja kirjeldus eduindikaatorite kaudu** | |
| kasutatud kommunikatsioonikanalite ning nende liikmete ja lugejate arv (Hea Kodanik, Vabatahtlike Värav) | Hea Kodaniku uudiskiri – eesti keeles 1957 tellijat, vene keeles 517 tellijat, inglise keeles 164 tellijat  Heakodanik.ee – kuus keskmiselt 5850 külastajat (EST)  Hea Kodanik Facebooki leht – 4345 jälgijat, aasta jooksul lisandunud jälgijaid 200  Vabatahtlikud.ee – kuus keskmiselt 2020 külastajat  Vabatahtlike Värava Facebooki leht – 2850 jälgijat, aasta jooksul uusi jälgijaid 28 |
| lugejatele edastatud informatsioon kodanikuühiskonnast, mh õiguskeskkonna, rahastus- ja osalemisvõimaluste, heade näidete jm kohta eesti, vene ja inglise keeles -> regulaarsus püsib | Uudiskirjad ilmusid regulaarselt: eesti keeles igal nädalal (aastas 46 korda), vene keeles kahe nädala tagant (aastas 20 korda, koostöös IVEK-i ja HEAK-iga kokku 26 korda), inglise keeles u kuu tagant (aastas 7 korda). Eestikeelsetest uudiskirjadest kõige suurema klikkimise määraga (8.5%) oli 28.08 uudiskiri, kus avati kõige rohkem AVP tippkohtumise infot, [Norra arvamusfestivali](https://heakodanik.ee/uudised/arendalsuka-ehk-arvamusfestival-norra-moodi/) muljeid jagavat artiklit ja aasta küla Kaerepere tutvustavat artiklit. Teisele kohale tuli 23.10 uudiskiri (klikimäär 7.7%), kus avati kõige rohkem kodanikuühiskonna aasta tegijate kandidaatide esitamise uudist.  Hea Kodaniku uudiskirjade sisu jagavad oma kanalites edasi MAK konsultandid, samuti kajastame Hea Kodaniku kanalites MAK-ide teateid, nii et info jõuaks suurema lugejaskonnani. |
| kodanikuühiskonna teemal loodud originaalsisu hulk aastas n/a -> 20 | Loodud originaalsisu (videod ja artiklid) hulk 44, sh 2 artiklit inglise keeles ja 2 vene keeles. Originaalsisu avaldatud Hea Kodaniku kanalites ja meedias. Valitud eestikeelsed artiklid on tõlgitud vene ja inglise keelde, et need jõuaksid ka eestikeelsest keeleruumist välja. |
| annetamistalgute osalejate arv ja annetuste maht 111 algatust, 128 000 -> kasvab | Annetamistalgutel 2023. a osales ligikaudu 150 organisatsiooni üle 170 algatusega, kogutud summa 134 405 eurot, millest 40 000 eurot on Swedbanki toetus MAA keskkonna organisatsioonidele. Osalejate arv on suurim siiani korraldatud talgutest. |
| **Ülevaade läbiviidud olulisematest tegevustest, mis toetasid oodatavate tulemuste saavutamist** (toimumise aeg, kulg, osalejad, olulisemad tähelepanekud, jms): | |
| Suurim roll selle eesmärgi poole pürgimisel on regulaarsel, järjepideval tööl. Eeltoodu põhjal võib veenduda, et Vabaühenduste Liidu argised omakanalid leiavadki igapäevaselt, iganädalaselt sisustamist – ja lugemist, vaatamist huvitatud sihtrühmade poolt. Väljakutseid on ehk vaid inglis- ja venekeelse info levitamisel, sellega suurema hulga inimesteni jõudmisel. Liidu tegevtiim jätkab seda järjepidevat tööd nii kanalite sisustamisel kui ka uute võimalike lahenduste nuputamisel üha rohkemate inimesteni jõudmiseks.  Et 2023. aastal oli annetuste kogumine kõrgendatud ühiskondliku tähelepanu all ning teatud ühinguid puudutavad probleemid leiavad lõpplahenduse ilmselt alles alanud aastal või veelgi kaugemas tulevikus, võib eraldi uhke olla annetamistalgute tubli kulgemise ning kogutud summa(de) üle. | |

**Eesmärk 3:** Eesti elanike kasvanud teadlikkus vabaühendustest ja nende rollidest

|  |  |
| --- | --- |
| **Ülevaade oodatavate tulemuste saavutamisest** | |
| kasvanud teadlikkus ja oskused tegutsemiseks erinevatel tasanditel ja koostöö vabakonna, äri- ja avaliku sektori vahel nendel tasanditel. | Viimaste aastate kriisid on praktika käigus õpetanud vabaühendusi, ettevõtteid ja avalikke institutsioone omavahel rohkem koostööd tegema. Vabaühenduste Liit panustab siin ühelt poolt selle kaudu, et tegeles 2023. aastal teadlikult vabaühenduste juhtide – ning sel moel ka ühingute endi – võimekuse kasvatamisega. Teisalt osaleb liit ise mitmetes töörühmades, ümarlaudades (nt koostöös justiitsministeeriumiga, kliimaministeeriumiga, regionaalministeeriumiga jne), mille käigus on saanud tähelepanu juhtida sellele, et vabaühenduste, aga ka ametlikult organiseerimata kodanike hääl oleks kuulda, ning anda soovitusi, kuidas seda kaasamist praktikas paremini teha.  Koostöö oskuste arendamine vabaühenduste seas oli meil 2022 fookusteema. Samas on see läbiv ja oluline joon kõikides Vabaühenduste Liidu tegevustes. Kõik meie ellu kutsutud võrgustikud ja algatused kanduvad koostööst - 2023 toimunud juhtide talvekool, valimiste valvamised vabatahtlike kaasajate, annetuste kogujate, kommunikatsiooni inimeste, juhtide võrgustikud, annetamistalgud jne saavad toimuda vaid eri osapooltega koostöös ja seda ka teiste ühingutega töös läbivalt rõhutame. |
| vabaühenduste rahastamiskeskkonna andmebaas on igal aastal uuendatud | 2023. aastal lisati vabaühenduste rahastamise platvormile riigiasutustelt saadud andmete alusel 2020. aasta vabaühenduste rahastamise andmed. [Platvorm asub siin](https://heakodanik.shinyapps.io/rakendus/). Jätkub töö selle nimel, et hõlbustada riigi avaandmete kasutamist platvormis informatsiooni avaldamiseks. Selleks kaardistame praeguse süsteemi andmevajadusi võrdluses riigi avaandmetest pakutava informatsiooniga. |
| **Saavutatud mõju üldine kirjeldus ja kirjeldus eduindikaatorite kaudu** | |
| noortele suunatud sündmuste või algatuste ja nendes osalejate arv | Aasta alguses toimusid kohtumised õpetajate ja vabaühenduste juhendajate vahel: Tallinnas 28. märtsil 2023 (<https://www.facebook.com/groups/kogukonnapraktika/permalink/474205094836953/?mibextid=oMANbw>) ja Tartus 17. märtsil 2023 (kokku 2 sündmust, osalejate arv ca 28).  Noortele suunatud tegevusi toimus peamiselt aasta teise pooles. Kokku 4 sündmust 138 õpilasele:  - koosloome seminar Saaremaa Gümnaasiumis (<https://kogukonnapraktika.ee/uudis/koosloomeseminar-saaremaa-gumnaasiumis/>);  - inspiratsioonipäev Viljandis (õpilastele suunatud üritus, esinejateks erinevad vabaühendused) (<https://kogukonnapraktika.ee/uudis/inspiratsioonipaev-viljandis/>);  - külalistund koos Toidupanga esindajaga Lasnamäe Vene Gümnaasiumis (16. nov 2023)  - külalistund koos Toidupanga esindajaga Vanalinna Hariduskolleegiumis (8. nov 2023) |
| aasta tegijate tunnustamine -> toimub ja kajastatud | 2023. aastal sai aasta vabatahtliku tunnustuse 23 eraisikut ning neli organisatsiooni. Arvestades olukorda maailmas 2022. aastal, leidsid märkimist Ukraina põgenikke ja Ukrainat abistavad organisatsioonid ja eraisikud, lisaks olulised teemad nagu toidu raiskamine ja taaskasutuse ja ringmajanduse teemad. 2023. aasta ühenduste ja vabatahtlike tunnustamine toimub 2. veebruaril 2024. Üritus toimub Fotografiskas ja ürituse patrooniks on president Alar Karis. Meediakajastust 2022. a tegijate ürituselt (2023. a alguses):  - Delfi [Täna tunnustatakse kodanikuühiskonna aasta tegijaid ja aasta vabatahtlikke](https://www.delfi.ee/artikkel/120130900/tana-tunnustatakse-kodanikuuhiskonna-aasta-tegijaid-ja-aasta-vabatahtlikke); - Kanal 2 Reporteris ürituse kajastus. [reporter.ee](http://reporter.ee) [President jagas kodanikuühiskonna preemiaid](https://reporter.kanal2.ee/7695632/president-jagas-kodanikuuhiskonna-preemiaid); - TV3 Seitsmesed uudised ürituse kajastus; - ERR portaal [Vabaühendused tunnustasid vabatahtlikke](https://www.err.ee/1608858212/vabauhendused-tunnustasid-vabatahtlikke) - ETV „AK“ ürituse kajastus;  - Kuku raadio uudised kell 16.00, 17.00, 18.00; - [lounaeestlane.ee](http://lounaeestlane.ee) - [„Ukraina heaks!” pärjati kodanikuühiskonna aasta algatuse tiitliga ja sai KÜSKilt 5000-eurose stipendiumi](https://lounaeestlane.ee/ukraina-heaks-parjati-kodanikuuhiskonna-aasta-algatuse-tiitliga-ja-sai-kuskilt-5000-eurose-stipendiumi/); [postimees.ee](http://postimees.ee) - [«Ukraina heaks!» pärjati kodanikuühiskonna aasta algatuse tiitliga](https://www.postimees.ee/7695407/ukraina-heaks-parjati-kodanikuuhiskonna-aasta-algatuse-tiitliga); - [rus.delfi.ee](http://rus.delfi.ee) - [Президент Эстонии отметил деятелей гражданского общества. Смотрите, кто получил награды!](https://rus.delfi.ee/artikkel/120131208/prezident-estonii-otmetil-deyateley-grazhdanskogo-obshchestva-smotrite-kto-poluchil-nagrady) - Lõuna-Eesti Postimees - Vabatahtlik tegevus tõi lõunaeestlastele tunnustuse; - Sakala - Kaks viljandimaalast pälvisid kodanikuühiskonna autasu;  - HEAK uudiskiri: <https://heak2.sendsmaily.net/templates/bd06a8e3-04d7-4f6e-913c-7f96c1827f5f/html/> |
| ettevõtliku kooli osalejate arv -> püsib | [Ettevõtlik Kool](https://evkool.ee/) (EVK) võrgustikku kuuluvate haridusasutuste arv kasvas aruandeaastal 19 liikme võrra ja perioodi lõpuks oli programmis kokku 221 liiget. Ettevõtliku Kooli koolitustel osales 1202 inimest. Võrgustik tegutseb 15 maakonnas, 176 koolis ja 45 lasteaias ning see on laienenud kolmel (2020-2023) viimasel aastal kolmandiku võrra. Aruandeaastal sai EVK ja Rahandusministeeriumi koostöös algatatud ja tegutsenud õpetajate Rahatarkuse mentorklubi Äripäev/Investor Toomas auhinna Aasta Investeerimistegu 2023. Kuna 2023. aasta augusti lõpus sai läbi programm Edu ja Tegu, millest ka Ettevõtliku Kool programmi rahastati, siis uusi tegevusi ei algatatud. Vaatamata MAK MTÜ tihedale suhtlusele Haridus- ja Teadusministeeriumiga ja sellele, et HTM tunnistas organisatsiooni vajalikkust ning senist head tööd, võeti tagasi pakkumus osaleda HTM strateegiliste partnerite konkursil, et sedakaudu jätkata finantseerimist. Kaaluti ka muudest ESF vahenditest ja ettevõtetelt raha kaasamist, aga esialgu sobivaid lahendusi ei leitud. Aruandeaasta lõpuks ei olnud veel selgunud Majandus- ja Kommunikatsiooniministeeriumi võimalused Ettevõtlik Kool tegevuste jätkamiseseks rahalist tuge pakkuda, aga läbirääkimised jätkuvad. |
| **Ülevaade läbiviidud olulisematest tegevustest, mis toetasid oodatavate tulemuste saavutamist** (toimumise aeg, kulg, osalejad, olulisemad tähelepanekud, jms): | |
| Olulisemad tegevused ja saavutused on suuresti juba loetletud teemade kaupa ülal. Kokkuvõttes võib öelda, et tulemuste saavutamist toetab taas järjepidev töö erinevates töörühmades, ümarlaudades. Samuti traditsiooniliste ürituste hoidmine ja läbi viimine (nt aasta tegijate tunnustamine). Et mitmetes valdkondades sõltub tulemuste saavutamine või olukorra parandamine avaliku sektori partneritest, võib näiteks rahastuse puudumine või andmete kättesaamatus raskendada sihtide saavutamist (vt mtyraha.ee või Ettevõtliku Kooli programmi jätkusuutlikkus).  Vabaühendused oma võimekusest lähtuvalt aga panustavad igapäevase tegevuse kaudu sellesse, et tõsta üldsuse arusaama ja teadlikkust ühendustest, nende rollist. Kahjuks jõudsid mõned ühingud 2023. aastal oma tegevusega ühiskondlikku teadvusesse ka negatiivsetel põhjustel. Mis aga andis jällegi Vabaühenduste Liidule võimaluse tuua ridamisi positiivseid näiteid võimekatest ühendustest, rääkida annetuste kogumise heast tavast ning panna tegutsevatele ühendustele südamele, et ja miks on oluline need teemad enda jaoks piisava põhjalikkusega läbi mõelda. Liit jätkab vabaühenduste endi võimekuse ja teadlikkuse kasvatamisega ka alanud aastal: ühtlasi selleks, et oleks rohkem positiivseid, eeskujulikke näiteid, mida tunnustus- jm sündmuste ajal esile tuua. | |

**TEGEVUSSUUND 2: VÕIMEKAD VABAÜHENDUSED**

**Eesmärk 1: Tõusnud vabaühenduste koostöö- ja finantsmajanduslikud oskused ja teadmised**

|  |  |
| --- | --- |
| **Ülevaade oodatavate tulemuste saavutamisest** | |
| MTÜ-de ja SA-de teenitud ettevõtlustulu põhikirjaliste eesmärkide saavutamiseks 172 mln € -> kasvab | Ettevõtlustulu suurendamisse panustab Vabaühenduste Liit läbi huvikaitsetöö koostöös teiste partneritega. Nõustame ühendusi, koolitame neid, hoiame vabaühenduste võimekuse tõstmisel rahalisel võimekusel teadlikku tähelepanu (nt on finantsjuhtimine ja eri rahastuse leidmise viisid juhtide programmi üks olulisi teemasid). |
| vabaühenduste kasvanud teadlikkus oma rollist, tähtsusest ja võimalustest kohaliku elu edendamisel | Nii kodanikuühiskonna foorumil kui vabakonna suvekoolis oli üheks fookuseks vabaühenduste roll ühiskonnas. Osalejad kiitsid võimalust mõelda oma rolli üle ja seekaudu mõtestada ka oma tegevusi uuest võtmest. Mõlemad üritused panid aluse ka mitmele uuele koostööle organisatsioonide vahel. |
| vabatahtlikke kaasavate organisatsioonide võrgustiku rahulolu strateegilise partneriga | Vabatahtliku tegevuse võrgustik kasvas viimase aasta jooksul 10 liikme võrra (nimekiri [siin](https://vabatahtlikud.ee/organisatsioonile/vabatahtliku-tegevuse-vorgustik/vorgustiku-liikmed/)). Aasta teises pooles toimusid kohtumised temaatiliselt jagatud gruppides, millede osalus oli ja tagasiside oli väga hea. Üldist rahuloluküsitlust võrgustiku liikmete seas eelmise aasta seisuga läbi viidud ei ole. |
| annetusi kaasavate organisatsioonide võrgustiku rahulolu strateegilise partneriga | Rahuloluküsitluse tulemused 2023. aasta kohta selguvad veebruaris. 2023. aastal toimus 4 võrgustiku kohtumist, teemavalik põhines 2022. aasta tagasisidel. Tagasiside korraldatud temaatilistele kohtumistele on olnud positiivne, samuti kiidavad võrgustiku liikmed 2023. aastal loodud annetuste kogujate võrgustiku materjalipanka, kust on võimalik kiiresti leida nii kohtumiste materjale kui muid annetuste kogumise ja heategevusega seotud materjale ja uuringuid. Hinnatakse Vabaühenduste Liidu panust annetamiskultuuri ja heategevusvaldkonna suunajana ning võrgustiku liikmed pöörduvad meie poole huvikaitseteemade ja tagasisidega. Liitu nähakse kui koostööpartnerit ja organisatsiooni, kes seisab heategevusvaldkonna edendamise eest. |
| tagatud toetus Eesti vabaühenduste juhtidele | Jaanuaris 2023 valmis meie tellitud vabaühenduste juhtide uuring, mida tutvustasime juhtide talvekoolis. Talvekoolis kogusime ka sisendit juhtide vajadustest ja ootustest liidule. Uuringu ja tagasiside põhjal uuendasime vabaühenduse juhi kompetentsimudelit. Kogutud andmete põhjal selgus, et alustavate juhtide kõige suurem vajadus on võimalus õppida juba kogenud juhtidelt ning saada rohkem teoreetilisi ja taustateadmisi vabaühenduse juhtimisest. Kogenud juhtide kõige põletavam vajadus oli võimalus üksteisega mõtteid ja kogemusi põrgatada, et vähendada üksi toimetamise tunnet. Tagasiside põhjal lõime kaks uut kompetentsimudelil põhinevat programmi vabaühenduste juhtidele: alustavate juhtide kiirendi ja kogenud juhtide kovisioonigrupid. Mõlema grupi esimesed kohtumised toimusid novembris 2023. Kiirendi on kohtunud 2 korda, teemadeks enesejuhtimine ja strateegiline juhtimine. Kovisioonigrupid kohtusid aastal 2023 ühe korra ning jaanuaris 2024 teist korda. Kõik grupid jätkavad kuni aprill 2024. Siiani on tagasiside olnud positiivne ja juhid on väljendanud vajadust samasuguste programmidega jätkata ka edaspidi. |
| **Saavutatud mõju üldine kirjeldus ja kirjeldus eduindikaatorite kaudu** | |
| vabaühenduste osakaal, kellel on rohkem kui kolm rahastusallikat 33% -> kasvab | Vabaühenduste Liit panustab läbi erinevate tegevuste ühingute finantsmajanduslike oskuste ja teadmiste kasvu. Näiteks läbi koolituste, ka annetamistalgute protsessi, pakume vajaduspõhist nõustamist, toetame ühingute juhtide võimekust. |
| delegeeritud teenuste osakaal kasvab |
| palgaliste töötajatega MTÜ-de arv ja osakaal 24% (9625) -> 26% (10 200) |
| vabaühenduste panus SKP-sse 2% -> püsib või kasvab |
| juhtide võrgustiku rahulolu strateegilise partneriga täpsustub -> püsib kõrge | Juhtide võrgustiku nime all toimetab alustavate juhtide kiirendi ja vabaühenduste juhtide kogemus/kovisioonigruppi. Tagasisidet küsime pärast iga kohtumist, rahulolu kõrge ja osalejad näevad kohtumistel suurt väärtust oma igapäevatöö mõtestamises. |
| vabatahtlikke kaasavate organisatsioonide võrgustiku liikmete arv 40 -> kasvab | Võrgustiku liikmete arv kasvas ja 2023. aasta seisuga on liikmeid 61. |
| annetusekogujate võrgustiku rahulolu strateegilise partneriga täpsustub -> püsib kõrge | Üldise rahuloluküsitluse tulemused tulevad veebruaris 2024. Annetuste kogujate võrgustiku aktiivsete liikmete osakaal on võrreldes eelmise aastaga kasvanud, 2023. aasta skandaalid on kasvatanud huvi annetuste kogumise hea tavaga liitumise vastu. Võrgustiku liikmete individuaalsetest tagasisidedest selgub, et võrgustiku kohtumistest on tekkinud uusi koostöösidemeid annetusi koguvate organisatsioonide vahel. Hinnatakse Vabaühenduste Liidu panust annetamiskultuuri ja heategevusvaldkonna suunajana. |
| pidev koostöö teiste vabatahtliku töö platvormide ja tööandjatega n/a -> toimib | Peamine koostööpartner on keskkond AnnetameAega.ee, mille eesmärk on suunata töö kollektiive vabatahtliku tegevuse juurde. Vabatahtlike Väravas on loodud filtreerimisvõimalus, et leida kollektiividele mõeldud pakkumisi, mis on mõeldud just tööandjate töö lihtsustamiseks. |
| huvikaitsevõrgustiku rahulolu strateegilise partneriga täpsustub -> püsib kõrge | Huvikaitse võrgustiku rahulolu strateegilise partneriga püsib endiselt kõrge. 2023. aasta jooksul lepiti võrgustiku liikmetega kokku uus formaat võrgustiku kohtumiste ja võrgustiku sisu osas, mis võimaldab senisest enam pühendada tähelepanu eraldiseisvalt organisatsioonidele, kes on huvikaitse tegevustes edasijõudnud ning kes vajavad täiendavat tuge. 2023. aastal alustati väliste osapoolte kaasamisega võrgustiku töösse, nt strateegilise partnerluse ja rahastamise juhendmaterjali teemadel. Eesmärk on, et võrgustiku tasandil oleks liikmetel senisest enam võimalik arvamust avaldada otse suhetes nende osapooltega, kes antud teemade raames otsuseid langetavad. |
| juhtidele suunatud tugitegevustes osalejate arv -> 50 | Alustavate juhtide kiirendisse kandideeris 15 kohale üle 30 kandidaadi, nõuetele (olnud juhipositsioonil vähem kui kaks aastat, selge visioon ja ootused programmile ja oma arengule, ennastjuhtiv ja motiveeritud) vastas ligi 20 kandidaati. Juhtide kovisioonigruppide vastu tundis huvi oodatust rohkem juhte, seega avasime kaks kovisioonigruppi kokku 30 osalejaga. Senise tagasiside põhjal on näha soovi, et looksime ka veebigrupi juhtidele väljastpoolt Harjumaad. |
| **Ülevaade läbiviidud olulisematest tegevustest, mis toetasid oodatavate tulemuste saavutamist** (toimumise aeg, kulg, osalejad, olulisemad tähelepanekud, jms): | |
| Vabaühenduste võimekus on liidu jaoks praeguse strateegilise perioodi üks prioriteete. Nii panustame valdkonda püsivalt läbi oma liikmete ja võrgustike. Mh veame eest annetuste kogujate võrgustikku, mille liikmetega koos toetame teineteise võimekust annetusi koguda. 2023. aasta näitas kahel eredal moel, miks teemale on ühingutes oluline teadlikku tähelepanu pöörata, miks annetuste kogumise hea tava võiks tööd toetada (ning miks tasub tavaga liituda). Annetused on ühingute jaoks väga olulised: see mitmekesistab tulubaasi, annab võimalusi rohkemateks tegevusteks. Ning head annetuste kogujad suudavad paremini ka inimesi oma tegevustesse kaasata, oma tegevust ise paremini mõtestada ja selgitada.  Liidu juures käib koos ka huvikaitsevõrgustik, mis koondab organisatsioone, kes teineteisega oma huvikaitse kogemusi jagavad, ühistele probleemidele lahendusi leiavad, vajadusel ekspertidelt täiendavat tuge leiavad. Samuti on liidul vabatahtlike kaasamise võrgustik, mis keskendub ühingute võimekusele vabatahtlikke kaasata. Iga võrgustiku puhul osalejad ise panustavad sellesse, miks ja kuidas koos käiakse, mis teemad ja vajadused on fookuses – ja kuidas. | |

**ÜLDINE TEAVE**

|  |
| --- |
| Kõrvalekalded tegevuste läbiviimisel koos selgituste ja/või põhjendustega |
| Et 2022. aastal tiimi koosseis paljuski vahetus, on 2023. aasta kandnud paljuski nii teineteise kui ka valdkondade tundma õppimise värve ja väljakutseid. Ka on ühiskond tervikuna veel mõjutatud nii koroonakriisist kui Ukraina sõjast, mis on tähelepanu endale võtnud, uusi väljakutseid põhjustanud, võrgustikke lõhkunud ja juurde tekitanud jne. Eelnevat arvestades on Vabaühenduste Liit oma põhitegevustega hästi hakkama saanud. |

|  |
| --- |
| Aruandele lisatud tegevuste läbiviimise raames välja töötatud materjalid (võimalusel koos viidetega veebilehtedele) |
| Erinevaid materjale on viidatud ja lingitud aruande sisuosas jooksvalt. |

|  |  |
| --- | --- |
| Aruande kinnitus | |
| Allkirjaõigusliku isiku nimi | Allkiri |
| Triin Toomesaar | /digitaalselt allkirjastatud/ |